
Okresný súd Vranov nad Topľou 6P/37/2024 8824200770 14. 05. 2024 JUDr. Iveta Mihóková ECLI:SK:OSVT:2024:8824200770.2
ROZSUDOK V MENE SLOVENSKEJ REPUBLIKY Okresný súd Vranov nad Topľou sudkyňou JUDr. Ivetou Mihókovou v právnej veci starostlivosti súdu o maloletého A. B., nar. XX.XX.XXXX, bytom pri matke, zastúpeného kolíznym opatrovníkom Úradom práce, sociálnych vecí a rodiny Vranov nad Topľou, odbor sociálnych vecí a rodiny, oddelenie sociálnoprávnej ochrany detí a sociálnej kurately, Námestie slobody 5, Vranov nad Topľou, na návrh maloletej matky C. B., nar. XX.XX.XXXX, trvale bytom D. XXX, E. D. F. G. XX, zastúpenej zákonnými zástupcami H. B., nar. XX.XX.XXXX a C. B., nar. XX.XX.XXXX, obaja trvale bytom D. XXX, E. D. F. G. XX, o priznanie rodičovských práv a povinností k maloletému dieťaťu, takto rozhodol: I. Súd p r i z n á v a mal. matke C. B., nar. XX.XX.XXXX rodičovské práva a povinnosti vo vzťahu k osobnej starostlivosti o mal. dieťa A. B., nar. XX.XX.XXXX. II. U s t a n o v u j e mal. dieťaťu poručníka v osobe C. B., nar. XX.XX.XXXX, ktorá je oprávnená a povinná mal. dieťa zastupovať a spravovať jeho majetok namiesto matky maloletého. III. Žiaden z účastníkov n e m á nárok na náhradu trov konania. odôvodnenie: 1. Maloletá matka sa podaným návrhom domáhala vydania rozhodnutia, ktorým by jej súd priznal rodičovské práva a povinnosti vo vzťahu k osobnej starostlivosti o maloletého A. B., nar. XX.XX.XXXX. Vo svojom návrhu uviedla, že porodila dňa XX.XX.XXXX dieťa A. B., ktorého otec nie je zapísaný v rodnom liste. Povinnú školskú dochádzku ukončila, v štúdiu ďalej nepokračuje. Chce sa venovať výchove dieťaťa, vie vykonávať bežné domáce práce, aj činnosti s osobnou starostlivosťou o mal. dieťa. 2. Zákonní zástupcovia mal. matky s návrhom súhlasili. Zákonná zástupkyňa súhlasila s výkonom funkcie poručníčky pre mal. dieťa. 3. Kolízny opatrovník odporúčal vyhovieť návrhu navrhovateľky a ustanoviť mal. dieťaťu poručníka. 4. V zmysle ust. § 221 písm. a) Civilného sporového poriadku písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomností všetkých strán, alebo ich zástupcov, ktorí sa vzdajú odvolania. 5. V danom prípade sa všetci účastníci konania zúčastnili pojednávania vo veci a po vyhlásení rozsudku sa vzdali práva odvolania proti všetkým jeho výrokom. Berúc do úvahy uvedené skutočnosti, písomné vyhotovenie rozsudku neobsahuje odôvodnenie.
Poučenie: Proti tomuto rozsudku odvolanie nie je prípustné, pretože účastníci konania sa po jeho vyhlásení vzdali práva odvolania a rozsudok nadobudne právoplatnosť dňom jeho doručenia.

